# data[].attributes.headline
Vahel ei õnnestu klienti ka parima tahtmise juures tema enda eest kaitsta

# data[].attributes.subject
Vahel ei õnnestu klienti ka parima tahtmise juures tema enda eest kaitsta

# data[].attributes.body
Alam-Pedja üleujutusjalal Emajõe kaldal asuvale lamminiidul soovis klient suvemaja ehitada. Selgitasime, et tegemist on ehituskeeluvööndiga, kaitseala sihtkaitsevööndiga ja enama kui meetrise veekihi alla jääva sügava lammiturbaga üleujutusjalaga, kuhu ehitamine ei ole õigusaktide alusel võimalik ega ka looduslike tingimuste poolest mõistlik. Kustusime kliendi enne keelduvat otsust vestlusele ja püüdsime teda veenda oma plaanist loobuma. Tegime keelduva otsuse, saime vaide, rääkisime kliendiga veel kord ja jätsime vaide rahuldamata. Läksime kohtusse, tegime kohtule oma väidete tõestuseks koos järelevalvega üleujutusalast droonipildid (sest ligi ei pääsenud). Klienti see kõik ei veennud, vaid ta püüdis kohtule väita, et tegemist on kunagise hoonestatud õuealaga –alal kasvas kõrgemal kaldavallil üksik suur paju - rajas lammile lillepeenra, istutas mõned püramiidjad elupuud, pani niidule maha esialgu kohtule esitatud piltidel tundmatu objekti, mille väitis olevad 2 x 3 m suuruse pärsia vaiba (mis oli kattunud üleujutusega toodud mudaga), paigaldas kuivkäimla, grillkoha ja ehitas puuonni. Samuti kinnitas kohtus tõsimeeli, et hakkab seda käimlast Tallinnast paadiga tühjendamas käima ja üleujutuse ajaks viib üldse minema. Õnneks kõik see kohut siiski ei veennud ja asi lõppes kliendi kaotusega.

# data[].attributes.body
Suvisel pööripäeval kui Vihtla järve külavainul Jaanituli süüdatakse, tuleb teha majale pai ja öelda rahustavad sõnad: „Ära karda, küll ma valvan.”

# data[].attributes.headline
Aga meil on ka riigis ja eriti looduskaitses pettunud klientide seisukohtade kontrollnimekiri, mille peame lihtsalt rahulikult ära kuulama: 

# data[].attributes.subject
Aga meil on ka riigis ja eriti looduskaitses pettunud klientide seisukohtade kontrollnimekiri, mille peame lihtsalt rahulikult ära kuulama: 

# data[].attributes.body
Kuulge, ma väga armastan loodust, aga olge ometi inimene….!

Ma saan aru, et te peate ametnikuna sedasi ütlema, aga tunnistage, et inimesena saate ju isegi aru, et…

Kaitsete muudkui oma konni ja taimi, aga kes inimesi kaitseb?!

Viige oma kotkas siit minema, minul pole teda tarvis!

See pole teie asi, mis ma oma maal teen ja millise maja ehitan!

Ma tahan oma maa korda teha

Aga miks tema saab ja mina ei saa!

Mis te mind kiusate, vaadake, mis teised teevad!

Sellel pisikesel asjal pole mingit keskkonnamõju!

See pole normaalne, et ma elan veekogu ääres ja ei saa seal ujuda! (Paisutamise ja süvendamise huvilised)

Teil pole selle maaga niikuinii midagi teha!“ (omavoliline ehitus riigimaale)

Ma teen nii kauni maja, et see teeb selle maastiku hoopis ilusamaks!

Ma saatsin teile täna hommikul loa taotluse, kaua ma pean veel vastust ootama?! Seal pole ju midagi mõelda, tehke ära ja valmis!

# data[].attributes.headline
Aga on ka kummalisi järelpärimisi ja väiteid, mis panevad kukalt kratsima:

# data[].attributes.subject
Aga on ka kummalisi järelpärimisi ja väiteid, mis panevad kukalt kratsima:

# data[].attributes.body
Minu peamine huvi on seotud jõe rajamisega

Kas te üldse teate, kellele te käru keerate?! Me olime üllatunud, et kas meid peaks see kuidagigi huvitama või mõjutama.

Mootorpaadid on Emjõele kasulikud, kuna aereerivad vett

Jõgedele on paisjärvesid vaja maaparanduse setete kinnipüüdmiseks

Saatke mulle kõik viimase 5 aasta ehitusload … kaitsealalt

Kui vaja, võime heinad ka sisse tuua!“ (küüni asemel suvila ehitamisest)

Advokaadibüroo tegi analüüsi, et see koht, kus kotkas päriselt ja edukalt pesitseb, ei sobi tema alupaigaks, vaid pesa peaks asuma hoopis mujal. KeA asus seisukohale, et usaldame siiski kotka valikut pesapaiga sobivuse osas,

Kas piima ja mee valamine rabalaukasse on ohutu raba elukeskkonnale?

Pakkusime, et kõik sõltub piima ja mee kogusest, aga soovitasime neid üldiselt siiski mitte rappa valada ja lootsime, et LKKO spetsid osakavad täpsemalt mõjudest rääkida. LKS pole taibanud sellist tegevust isegi keelata, sest mürkide, kemikaalide ega taimekaitsevahenditega antud juhul vähemalt klassikalises mõttes tegemist ei ole.

# data[].attributes.headline
Enamus kliente on mõistlikud, koostöövalmis ja toredad, vahel saame ka kiita ja tänatud… 

# data[].attributes.subject
Enamus kliente on mõistlikud, koostöövalmis ja toredad, vahel saame ka kiita ja tänatud… 

# data[].attributes.body
Te ajate üllatavalt arukat juttu!

Ma ei ole kunagi sellele niiviisi mõelnud!

Aitäh, et hoiatasite (soovitasite, keelasite, nõu andsite)!

Tõin teile info ja abi eest tänutäheks oma koduaia pirne ‘Pepi’, väga  magusad, eesti sort

Tahtsin tänada väga tasakaaluka ja mõistliku probleemikäsitluse eest!

# data[].attributes.headline
Minul oli selline kogemus, kus maaomanik oli nõus lepingut sõlmima ainult sellepärast, et tulevikus oleks Keskkonnaametis rohkem selliseid toredaid ja mõistlike ametnike. :) 

# data[].attributes.subject
Minul oli selline kogemus, kus maaomanik oli nõus lepingut sõlmima ainult sellepärast, et tulevikus oleks Keskkonnaametis rohkem selliseid toredaid ja mõistlike ametnike. :) 

# data[].attributes.body
Varem, kui meil veel lauatelefonid olid, juhtus korduvalt seda, et taheti mõne arsti juurde aega broneerida. Algul arvasime, et kuna Võru kontori majas oli kunagi ammustel aegadel nakkushaigla, siis äkki vanematel inimestel oli veel selle maja number kuhugi salvestatud, aga tegelikult oli asi selles, et Võru haigla registratuuri number erines Keskkonnaameti Võru kontori ühest lauanumbrist ainult ühe numbri võtta, siis inimesed lihtsalt eksisid. Ja ega nad ei kuulanud ka, kes vastu võttis. Igaks juhuks tuli kohe endale vajalikku arsti küsida.
Tuli selline riukalik mõte ka, et äkki broneeriks mõned ajad

# data[].attributes.body
Võtke oma kotkas niikauaks hoiule kui ma metsa ära raiun. Et siis ei ole vaja pesitsusaegset piirangut!

# data[].attributes.body
möödunud nädalal helistas keegi ametnik ühest suurest ettevõttest ja uuris, et kas ma saaks talle anda ülevaate, kui suur osa nende ettevõttele kuuluvatest kinnistutest jääb konkreetse püsielupaiga alale. Tegin talle vastavad arvutused ja saatsin meili. Järgmisel päeval ta helistas ja uuris, et aga mitu protsenti see kogu kinnistu pindalast moodustab. Ütlesin talle, et seda saate ju ise arvutada, aga ta arvas, et meie "programmiga" käib see lihtsamalt. Selgitasin talle siis protsendi arvutamise põhimõtteid.

# data[].attributes.headline
Määrasin  ühele põllumajandusettevõttele teatud summa  rahatrahvi. Ettevõtte esindaja oli püha viha täis,  krabas laualt otsuse ja lubas kohtusse minna. Selgitasin talle, et loomulikult võib ta oma õigust kohtusse pöörduda, realiseerida.  Umbes paari tunni möödudes tuli sama esindaja minu juurde tagasi, näos murelik ilme, ja küsis mu käest, et mida ma nüüd teen- läksin panka, et saada trahvi maksmiseks laenu, aga nad ei andnud mulle laenu. Nad ütlesin mulle, et trahvi maksmiseks nad laenu ei anna.  Tegin siis ettepaneku teha taotlus rahatrahvi ositi maksmiseks, aga seda ta ka ei soovinud teha. Lahkus mu juurest ja ma olin kindel, et teeb kaebuse kohtule, aga paari päeva pärast oli trahv makstud. 

# data[].attributes.subject
Määrasin  ühele põllumajandusettevõttele teatud summa  rahatrahvi. Ettevõtte esindaja oli püha viha täis,  krabas laualt otsuse ja lubas kohtusse minna. Selgitasin talle, et loomulikult võib ta oma õigust kohtusse pöörduda, realiseerida.  Umbes paari tunni möödudes tuli sama esindaja minu juurde tagasi, näos murelik ilme, ja küsis mu käest, et mida ma nüüd teen- läksin panka, et saada trahvi maksmiseks laenu, aga nad ei andnud mulle laenu. Nad ütlesin mulle, et trahvi maksmiseks nad laenu ei anna.  Tegin siis ettepaneku teha taotlus rahatrahvi ositi maksmiseks, aga seda ta ka ei soovinud teha. Lahkus mu juurest ja ma olin kindel, et teeb kaebuse kohtule, aga paari päeva pärast oli trahv makstud. 

# data[].attributes.body
Vanaprouale valmistas muret üks mesikäpp, kes käis tema õunapuu kallal. Vestlesime pea 20 minutit ja jõudsime järeldusele, et küll karu siis ära läheb, kui õunad otsa saavad. Mõni kord on piisab mure ära kuulamisest ja mõistmisest ja klient jääb rahule :)

# data[].attributes.body
Helistab vanem meesterahvas, kellele ei meeldi, et tema majapidamise lähedale kavandatakse maardla laiendust. Vastuväidete ja ettepanekute esitamise tähtaeg oli juba möödas ja kodanik küsis: "Kas te tahate siis öelda, et rong on juba läinud?" Mina algaja spetsialistina vastasin, et see rong on põhimõtteliselt läinud, kuid siiski andsin veel võimaluse esitada ettepanekuid nädala jooksul. Järgmine hommik helistas minu otsene juht. Kõne algas sõnadega: "Tere, jaamaülem!" Ma olin veidi segaduses, kuid tervitusele järgnes selgitus. Nimelt oli sama mees helistanud ka mu juhile ning kurtnud, et kas tõesti KeA-s on tööl jaamaülem, kes reguleerib rongiliiklust, sest ütles, et rong on juba läinud.

# data[].attributes.headline
oli üks võsastunud alade hooldamise ja taastamise projekt. Võtsin töö vastu ja maaomanik oli rahul ja tänulik, et saab oma tasu kätte ja tahtis ka omalt poolt tänada. Helistas siis mulle ja teatas, et ma tooks sulle kohe pudeli viina. Ma ütlesin, et seda nüüd küll vaja pole ja ma ei tule küll kuhugi. Siis ta teatas, et aga ma tean kus sa elad, et saaks siis seal sinu juures bussipeatuses kokku...

# data[].attributes.subject
oli üks võsastunud alade hooldamise ja taastamise projekt. Võtsin töö vastu ja maaomanik oli rahul ja tänulik, et saab oma tasu kätte ja tahtis ka omalt poolt tänada. Helistas siis mulle ja teatas, et ma tooks sulle kohe pudeli viina. Ma ütlesin, et seda nüüd küll vaja pole ja ma ei tule küll kuhugi. Siis ta teatas, et aga ma tean kus sa elad, et saaks siis seal sinu juures bussipeatuses kokku...

# data[].attributes.body
Anonüümne helistaja: "Nägin kuulutust, mida siis muutma hakkate?" Eeldan, et jutt käib üksikobjektide määrusest, sest ajalehtedes ilmus vastav kuulutus. Selgitan lühidalt, et mõned puud ja kivid jm on looduskaitse alla võetud ja neid ei või nt maha võtta või teise kohta tõsta ja raieteks on luba vaja. Helistaja: "Aga kuidas nende punamonumentidega on?". Mina (korralikult üllatunud): "See määrus punamonumente ei puuduta, ainult looduslikke puid või allikaid. Punamonumentidega mina ega keskkonnaamet ei tegele." Helistaja: "Oled ikka täie mõistuse juures või?" Mina (täiesti hämmingus, kuigi tööstaaži arvestades enam ei peaks) kindla ja omast arust üpris reipa häälega: "Olen ikka." Helistaja: " Aaa... no lõpetame selle kõne ära". Ja nii see lõppes.

# data[].attributes.body
Oli üks ebaseaduslik hoone, mille ehitaja teatas, et tema on tegude- mitte paberimees. Kuna oli vaja läbi viia nii väärteo- kui ka haldusmenetlus, siis oli kohtumisi temaga päris palju. Ühel hetkel siis saatsin haldusmenetluses mingi dokumendi, mis eeldas tema vastust. Vastus saabus, oli päris sisukas, aga... vastuse lõpus oli eraldi lõik selle kohta, mis sisaldas klassikalist moosimist teemal menetleja (minu :D) ilusad silmad jne ning päris lõpetuseks pesueht armastuse avaldus ja lootus, et peatselt saame kohtuda. Kõik moodustas dokumendina ühe terviku, ehk kõik see tuli toimikusse panna. ja tegelikult võttis mul natuke kõhedaks... palusin ennast sellest juhtumist taandada. ülemus pugistas põhjust lugedes natuke naerda, aga rahuldas mu palve.

# data[].attributes.headline
Pöörduti meie poole seoses ühe kalmistu lähedal toimetava noore karuga. Teataja leidis, et karu tuleks tagasi loodusesse toimetada. Karu ennast ei ole nähtud, küll aga karu jälgi. Teataja pani kindluse mõttes ka pildi jälgedest kaasa. Mitut karu jälge näed sina? 

# data[].attributes.subject
Pöörduti meie poole seoses ühe kalmistu lähedal toimetava noore karuga. Teataja leidis, et karu tuleks tagasi loodusesse toimetada. Karu ennast ei ole nähtud, küll aga karu jälgi. Teataja pani kindluse mõttes ka pildi jälgedest kaasa. Mitut karu jälge näed sina? 

# data[].attributes.body
Selgitasin vanaprouale mis on Natura. Lõpuks ta ütles, et vanasti oli natuura see, kui ma annan sulle võid ja sina mulle kartuleid.

# data[].attributes.body
Klienditoele helistas ükskord murelik proua, kes küsis "mul on igal aastal varblane akna taga söömas käinud, sel aastal pole tulnud. Kuhu ta küll kaduda võis?" Me siis selgitasime, et ehk käib naabri juures või mujal :)

# data[].attributes.headline
Klient tõi sellise naistepäevakingituse. Kolleeg võttis vastu, kuna mind majas ei olnud

# data[].attributes.subject
Klient tõi sellise naistepäevakingituse. Kolleeg võttis vastu, kuna mind majas ei olnud

# data[].attributes.body
Luba ta küll ei saanud aga leidis, et sai väga hea kliendikogemuse Keskkonnaametilt.

# data[].attributes.body
Helistasin ja saatsin ka selgitava kirja, et sooviksin intervjueerida nende hotelli, uurimaks, kuidas neil biojäätmeid liigiti kogutakse.
Intervjuu algab, uurin, kuidas teil siis praegu käib ja klient selgitab, et hetkel kõik nagu toimib: köögis ja ka söögisaalis on eraldi prügikast toidujäätmete jaoks. Aga nad ei tea, mis nüüd tulevikus saama hakkab, et kuhu neil edaspidi kõik need ämbrid ja konteinerid ära mahuvad. Küsin siis, et miks nüüd varsti teisiti on? Klient vastab, et no kirjas te ju ütlesite, et nüüd tuleb kõik biojäätmed liigiti koguda aga kuhu ma mahutan ära eraldi ämbri banaanikoorte jaoks, kohvipaksu, saia jne..

# data[].attributes.body
Referendi lauale on toodud kingakarbis kajakapojad ja palutud, et KeA need ära päästaks.

# data[].attributes.body
Tahab lähedase tuhka visata merre aga mõte oleks ka üks kimp merre visata. Kas selleks, et kimpu visata, peab olema Keskkonnaameti nõusolek või mõni luba?

# data[].attributes.body
vol1 - Kunagi helistas mulle ühe kaitse-eeskirja menetlusega seoses üks vanem välis-eestlasest proua, kes enamuse ajast elab Rootsis, aga vahel ka Tallinnas. Tema maa jäi sihtkaitsevööndisse, sest tema maaüksuse kõrval oli kotkapesa. Tema siis kurtis kui ebahügieeniline see on, sest kõik suled lendavad tema maa peale ja kotkas veab ju poegadele surnud loomi, see haiseb jnejne. Lugu tipnes sellega, et ta rääkis sellest, kuidas Rootsis on saarekesed kõik kotkaid täis ja kuidas nad ründavad inimesi ja väidetavalt oli kusagil isegi kellelgi silmad peast torgatud. Kui ma küsisin, et äkki Rootsis ikka kormoranid saartel, siis väitis, et ikka kotkad, tiivad kogu aeg laiali. Ja kui ütlesin, et ei ole kuulnud, et kotkad silmi peast torkaks ja ründaks, siis ütles, et küll ma varsti kuulen :) Kõne kestis üle tunni...

vol2 - Sama proua helistas mulle uuesti. Palus, et saadaksin talle paberil kaardid. Küsisin, et kas võin ka e-posti teel saata, siis tema ütles, et viibib praegu Eestis ja tal selles arvutis postkasti ei ole, see on Rootsis olevas arvutis :)

# data[].attributes.body
Aastaid tagasi klient soovis teada, kas Keskkonnaamet oskaks öelda, kus on selline koht, kust tema saaks endale beebipea-suuruseid kive korjata. Helistaja oli veendunud, et kindlasti ma tean mõnda põldu, kus oleks kivihunnik, kus just sellised "beebipead" oleks ja ta siis läheks ja korjaks endale neid sealt nii palju, kui tal vaja. Päris kummaline... esimene mõte oli, et see oli nüüd küll kontrollkõne. :-)

# data[].attributes.body
Klienditoelt on küsitud, kas siilile võib anda kassikrõbinaid.

# data[].attributes.headline
Looduskaitsetööde toetus. Mulle helistas üks vanem mees, kes küsis, kas ta saaks taotleda ka toetust looduskaitsetööde tegemiseks. Selgus, et ta toidab tihaseid talvel ja sellele kulub palju raha. Tema on aga väikese pensioniga inimene ja lindude toitmine on muutunud kulukaks. Soovis, et riik kompenseeriks tema looduskaitsetöö. Pidin teda kurvastama aga oli väga liigutav pöördumine. Igal talvel meenub mulle see lugu, kuigi mees on ammu juba taevaseid tihaseid toitmas :)

# data[].attributes.subject
Looduskaitsetööde toetus. Mulle helistas üks vanem mees, kes küsis, kas ta saaks taotleda ka toetust looduskaitsetööde tegemiseks. Selgus, et ta toidab tihaseid talvel ja sellele kulub palju raha. Tema on aga väikese pensioniga inimene ja lindude toitmine on muutunud kulukaks. Soovis, et riik kompenseeriks tema looduskaitsetöö. Pidin teda kurvastama aga oli väga liigutav pöördumine. Igal talvel meenub mulle see lugu, kuigi mees on ammu juba taevaseid tihaseid toitmas :)

# data[].attributes.body
Helistab murelik KÜ proua, et nemad peavad hakkama nüüd biojäätmeid kortermaja ees eraldi koguma. Selgitasin talle, et see võib olla nii konteiner kui ka väikese arvuga kortermaja puhul ka komposter, kui teie linnas on see lubatud. Proua selgitab, et ta ei soovi ikkagi kumbagi, kuna neil on üks suur koer, kes sööb kõik toidujäätmed ära ja neil ei ole konteinerisse ega kompostrisse midagi panna.
Et siis teate, kuskil ühes väikeses Eesti linnas on üks suur koer, kes järab banaanikoori, kohvipaksu ja munakoori (: